Deriva genetic
Le deriva genetic, es un fortia evolutive que age insimul con le selection natural cambiante le characteristicas del species in le tempore.

Como le selection, illo age super le populationes alternante le frequentia del alleles e le predominantia del characteres super le membros de un population, e cambiante le diversitate del gruppo.

Le effectos del deriva genetic es accentuate in populationes de parve dimensiones e resulta in cambios que non es necessarimente adaptive.

Il se tracta de un cambio aleatori in le frequentia del alleles de un generation a un altere.
Normalmente se da un perdita del alleles minus frequente, resultante un diminution in le diversitate genotypic del population. 

Assi illo es le modification del frequentia del alleles in un population, independentemente del mutationes, selectiones, migrationes. 

Le perdita o le ganio de un allele es facite al hasardo, concretemente, cata individuo que se reproduce transmittente le medietate de su patrimonio genetic a su descendentia.

In un parve population, il es statisticamente inevitabile que certe alleles non es transmittite per alicun adulto a lor descendentia.

De plus, certe individuos non ha alicun descendentia.
Le numero de alleles (le variabilitate genetic) alora se reduce. Inter le alleles "supervivente", alicunes va a haber lor frequentia original diminuer o al contrario augmentar.

   
Le deriva genetic pote esser natural. Illo appare super omne in le sino de un population de parve talia, per exemplo un population isolate in un insula. Mais illo pote etiam ser causate per le homine, in un gruppo de limitate de animales que ille ha domesticate.

Le deriva genetic es un de vias de speciation del species (apparition de nove species), al minus a longe termino.

Genetica